Arnold Treiberg
Arnold Treiberg (2. september 1905 Narva – 15. oktoober 1973 Tallinn) oli Eesti parteitegelane ja rahvasaadik. 1939. aasta oktoobris valiti ta Narva linnavolikogu liikmeks. Aastatel 1944–1946 oli ta EK(b)P Narva Linnakomitee sekretär, hiljem EK(b)P Keskkomitee kaadriosakonna juhataja asetäitja. Aastatel 1947–1955 oli ta Eesti NSV Ülemnõukogu II ja III koosseisu saadik, 1947–1951 ka Eesti NSV Ülemnõukogu Presiidiumi esimehe asetäitja. Ta on maetud Tallinna Metsakalmistule.